NCH บวกแรง 6% ลุ้น Q2 โตต่อ! ปักธงยอดขายปีนี้แตะ 4.6 พันลบ. ฟากราคาต่ำบุ๊ก
NCH บวกแรง 6% ลุ้นผลงาน Q2 โตต่อ! ปักธงยอดขายปีนี้แตะ 4.6 พันลบ. ฟากราคาต่ำบุ๊ก โดย ณ เวลา 15.48 น. อยู่ที่ระดับ 2.04 บาท เพิ่มขึ้น 0.12 บาท
NCH บวกแรง 6% ลุ้นผลงาน Q2 โตต่อ! ปักธงยอดขายปีนี้แตะ 4.6 พันลบ. ฟากราคาต่ำบุ๊ก โดย ณ เวลา 15.48 น. อยู่ที่ระดับ 2.04 บาท เพิ่มขึ้น 0.12 บาท
23 พ.ค. 2565

ผู้สื่อข่าวรายงานว่าวันนี้ (23 พ.ค. 2565) ราคาหุ้น บริษัท เอ็น. ซี. เฮ้าส์ซิ่ง จำกัด (มหาชน) หรือ NCH ณ เวลา 15.48 น. อยู่ที่ระดับ 2.04 บาท เพิ่มขึ้น 0.12 บาท หรือ 6.25% โดยทำจุดสูงสุดที่ 2.08 บาท และทำจุดต่ำสุดที่ 1.92 บาท ด้วยมูลค่าการซื้อขาย72.34 ล้านบาท ด้านราคาหุ้นต่ำมูลค่าหุ้นทางบัญชีที่ระดับ 2.39 บาท

สำหรับผลประกอบการงวดไตรมาส 1/2565 มีกำไร 89.30 ล้านบาท เพิ่มขึ้น 11.07% จากงวดเดียวกันของปีก่อน ที่มีกำไร 80.40 ล้านบาทโดยกำไรปรับตัวเพิ่มขึ้นเนื่องจากบริษัทมีต้นทุนขายรวม 416.63 ล้านบาท ลดลง 218.04 ล้านบาท หรือลดลง 34.36% จากไตรมาส 1/2564 ซึ่งมีต้นทุนขายรวม 634.68 ล้านบาท
นอกจากนี้ค่าใช้จ่ายในการจัดจำหน่าย 51.39 ล้านบาท ลดลง 16.33 ล้านบาท หรือลดลง 24.11% จากไตรมาส 1/2564 เนื่องจากการควบคุมและบริหารค่าใช้จ่ายส่งเสริมการขายค่าโฆษณา ได้อย่างมีประสิทธิภาพมากขึ้น และค่าภาษีธุรกิจเฉพาะ ค่าธรรมเนียมโอนลดลง ลุ้นผลประกอบการไตรมาส 2/2565 โต่ต่อเนื่อง
โดยก่อนหน้านี้นายสมนึก ตันฑเทอดธรรม กรรมการผู้จัดการ NCH เปิดเผยว่า บริษัทประเมินว่าแนวโน้มยอดขายในช่วงครึ่งแรกของปี 2565 น่าจะเข้ามาประมาณ 45% ของยอดขายรวมทั้งปีที่วางเป้าไว้ระดับ 4,600 ล้านบาท ส่วนในช่วงครึ่งปีหลังจะมีสัดส่วนยอดขายที่ประมาณ 55% ของเป้าหมายยอดขายทั้งปี ซึ่งตั้งแต่ไตรมาส 2/2565 เป็นต้นไป บริษัทจะเริ่มทยอยเปิดตัวโครงการใหม่ในปีนี้
สำหรับแผนการเปิดตัวโครงการใหม่ในปี 2565 จำนวน 5 โครงการ มูลค่าโครงการรวม 4,500 ล้านบาท บริษัทจะเปิดตัวในช่วงไตรมาส 2/2565 จำนวน 1 โครงการ คือ โครงการ THEO ชัยพฤกษ์-แจ้งวัฒนะ ขณะที่ไตรมาส 3/2565 จะเปิดตัวโครงการ NEOLA รังสิต-คลอง 2 จำนวน 1 โครงการ และในไตรมาส 4/2565 จะเปิดตัวโครงการใหม่ จำนวน 3 โครงการ
ขณะที่แผนการลงทุนในปี 2565 บริษัทวางงบไว้ที่ประมาณ 800-1,000 ล้านบาท เพื่อรองรับการจัดซื้อที่ดินแปลงใหม่ ซึ่งราคาที่ดินเฉลี่ยประมาณ 200-300 ล้านบาทต่อแปลง โดยในนี้ปีนี้บริษัทจะมุ่งขยายโครงการในทำเลใหม่ ๆ จึงลงทุนซื้อที่ดินใหม่ในโซนกรุงเทพฯ ตะวันออก หรือที่เชื่อมเกี่ยวกัน จากเดิมที่ขยายในโซนตะวันตกเป็นส่วนมาก